AIŠKINAMASIS RAŠTAS

Dėl Molėtų rajono savivaldybės susisiekimo infrastruktūros tobulinimo per miestus ir gyvenvietes prie (ant) valstybinės reikšmės kelių prioritetų sąrašo patvirtinimo

1. **Parengto tarybos sprendimo projekto tikslai ir uždaviniai**

Sprendimo projektas parengtas vykdant Lietuvos Respublikos vietos savivaldos ir Lietuvos Respublikos Kelių įstatymą, Kelių priežiūros tvarkos aprašą bei atsižvelgiant į Lietuvos automobilių kelių direkcijos prie Susisiekimo ministerijos 2017 m. lapkričio 3 d. raštą Nr. 2E-2471 „Dėl savivaldybių planuojamų objektų“.

Lietuvos automobilių kelių direkcija prie Susisiekimo ministerijos (toliau – Kelių direkcija), siekdama savo užsibrėžtų tikslų (t. y. ekonomiškai ir efektyviai naudoti Lietuvos Respublikos biudžeto lėšas, tenkinti visuomenės ir kelių naudotojų poreikius kad susisiekimas valstybinės reikšmės keliais būtų saugus, greitas, patogus, nekenktų aplinkai), rengia valstybinės reikšmės kelių ruožų rekonstravimo ir plėtros atrankos metodiką. Pagal šią metodiką bus sudaryti ilgalaikiai ir trumpalaikiai valstybinės reikšmės kelių rekonstrukcijos ir plėtros planai.

Kelių direkcija, vykdydama užsakovo funkcijas tobulinant susisiekimo infrastruktūrą per miestus ir gyvenvietes ir siekdama įtraukti savivaldybes į planavimo procesą prašo informuoti apie: pėsčiųjų ir dviračių eismui skirtos infrastruktūros poreikį savivaldybių teritorijose prie valstybinės reikšmės kelių; saugaus eismo priemonių poreikį ant valstybinės reikšmės kelių, esančių savivaldybių teritorijose; sankryžų, esančių valstybinės reikšmės keliuose, rekonstravimo poreikį; kitų eismo organizavimo priemonių poreikį valstybinės reikšmės keliuose, esančiuose savivaldybių teritorijose.

Sprendimo projekte pateikiamas savivaldybės administracijos siūlomas objektų sąrašas atsižvelgiant į infrastruktūros svarbą miesto ir gyvenviečių bendruomenėms. Šis sąrašas turi būti sudėliotas pagal prioritetus ir patvirtintas savivaldybės tarybos. Savivaldybių atsiųsta informacija bus naudojama planuojant valstybinės reikšmės kelių ruožų rekonstravimą ir plėtrą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas;

Lietuvos Respublikos Kelių įstatymas;

Kelių priežiūros tvarkos aprašo, patvirtinto Lietuvos Respublikos Vyriausybės 2004 m. vasario 11 d. nutarimu Nr. 155 „Dėl kelių priežiūros tvarkos aprašo patvirtinimo“;

Lietuvos automobilių kelių direkcijos prie Susisiekimo ministerijos 2017 m. lapkričio 03 d. raštas Nr. 2E-2471 „Dėl savivaldybių planuojamų objektų“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės: Kelių direkcija parengs valstybinės reikšmės kelių ruožų rekonstravimo ir plėtros atrankos metodiką. Pagal šią metodiką bus sudaryti ilgalaikiai ir trumpalaikiai valstybinės reikšmės kelių rekonstrukcijos ir plėtros planai.

Neigiamų pasekmių nebus.

**4. Priemonės sprendimui įgyvendinti**

Savivaldybės tarybos patvirtintas sąrašas bus pateiktas Kelių direkcijai.

**5. Lėšų poreikis ir jų šaltiniai**

**S**prendimui įgyvendinti lėšų nereikia.

**6. Vykdytojai, įvykdymo terminai**

Molėtų rajono savivaldybės administracija patvirtintą sąrašą išsiųs Kelių direkcijai iki 2017 m. gruodžio 01 d.